ระเบียบกรมควบคุมโรคระเบียบกรมควบคุมโรคว่าด้วยการกำกับดูแลข้อมูลรายการส่วนประกอบของผลิตภัณฑ์ยาสูบพ.ศ. ๒๕๕๐ โดยที่เป็นการสมควรกำหนดหลักเกณฑ์ วิธีการ และเงื่อนไขสำหรับการจัดระบบการเก็บรักษาการเปิดตู้นิรภัยกลาง การเปิดเผย การส่งและการรับ การสำเนาและการแปลและการส่งคืน เกี่ยวกับข้อมูลรายการส่วนประกอบของผลิตภัณฑ์ยาสูบที่อยู่ในความรับผิดชอบของกรมควบคุมโรคให้เป็นไปโดยเรียบร้อยรวดเร็วและมีประสิทธิภาพอาศัยอำนาจตามความในข้อ ๒๐ แห่งระเบียบว่าด้วยการรักษาความลับของทางราชการพ.ศ. ๒๕๔๔ อธิบดีกรมควบคุมโรคจึงได้ออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมควบคุมโรคว่าด้วยการกำกับดูแลข้อมูลรายการส่วนประกอบของผลิตภัณฑ์ยาสูบพ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้อธิบดีกรมควบคุมโรครักษาการตามระเบียบนี้หมวด๑บททั่วไป ข้อ ๔ในระเบียบนี้ผลิตภัณฑ์ยาสูบ หมายความว่าผลิตภัณฑ์ยาสูบตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕รายการส่วนประกอบของผลิตภัณฑ์ยาสูบ หมายความว่ารายการส่วนประกอบของผลิตภัณฑ์ยาสูบ ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ผู้ประกอบการ หมายความว่าผู้ผลิตหรือผู้นำเข้าผลิตภัณฑ์ยาสูบตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕นายทะเบียน หมายความว่านายทะเบียนกำกับดูแลข้อมูลรายการส่วนประกอบของผลิตภัณฑ์ยาสูบคณะกรรมการตรวจสอบ หมายความว่าคณะกรรมการตรวจสอบข้อมูลรายการส่วนประกอบของผลิตภัณฑ์ยาสูบคณะกรรมการ หมายความว่าคณะกรรมการกำกับดูแลข้อมูลรายการส่วนประกอบของผลิตภัณฑ์ยาสูบอธิบดี หมายความว่าอธิบดีกรมควบคุมโรค หรือผู้ซึ่งอธิบดีกรมควบคุมโรคมอบหมายข้อ ๕ให้อธิบดีมีหน้าที่รักษาข้อมูลรายการส่วนประกอบของผลิตภัณฑ์ยาสูบที่อยู่ในความรับผิดชอบของกรมควบคุมโรคและอาจมอบหมายหน้าที่ดังกล่าวให้ผู้ใต้บังคับบัญชาได้ตามความจำเป็นผู้มีหน้าที่ตามวรรคหนึ่ง ต้องรักษาข้อมูลรายการส่วนประกอบของผลิตภัณฑ์ยาสูบให้ปลอดภัยการให้บุคคลใดเข้าถึงข้อมูลรายการส่วนประกอบของผลิตภัณฑ์ยาสูบหรือการเปิดเผยข้อมูลรายการส่วนประกอบของผลิตภัณฑ์ยาสูบแก่ผู้ใดต้องกระทำโดยระมัดระวังในกรณีจำเป็นให้กำหนดเงื่อนไขในการปฏิบัติให้เหมาะสมแก่กรณี โดยคำนึงถึงการรักษาความลับและประสิทธิภาพในการดำเนินการตามระเบียบนี้ข้อ ๖การดำเนินการใดๆ เกี่ยวกับข้อมูลรายการส่วนประกอบของผลิตภัณฑ์ยาสูบที่มิได้กำหนดไว้ในระเบียบนี้ให้เป็นไปตามระเบียบว่าด้วยการรักษาความลับของทางราชการ พ.ศ. ๒๕๔๔หมวด๒การกำหนดชั้นความลับ ข้อ ๗ให้ข้อมูลรายการส่วนประกอบของผลิตภัณฑ์ยาสูบซึ่งผู้ประกอบการต้องแจ้งต่อกรมควบคุมโรค เป็นข้อมูลข่าวสารลับของทางราชการในชั้นลับ(CONFIDENTIAL) ตามระเบียบว่าด้วยการรักษาความลับของทางราชการ พ.ศ.๒๕๔๔หมวด๓นายทะเบียน ข้อ ๘ให้อธิบดีแต่งตั้งเจ้าหน้าที่ควบคุมและรับผิดชอบการดำเนินการเกี่ยวกับข้อมูลรายการส่วนประกอบของผลิตภัณฑ์ยาสูบเรียกว่า นายทะเบียนกำกับดูแลข้อมูลรายการส่วนประกอบของผลิตภัณฑ์ยาสูบ และจะแต่งตั้งผู้ช่วยนายทะเบียนตามความเหมาะสมด้วยก็ได้ให้ผู้ช่วยนายทะเบียนมีอำนาจหน้าที่ปฏิบัติการแทนนายทะเบียนตามที่ได้รับมอบหมายข้อ ๙ให้นายทะเบียน มีหน้าที่ดังนี้(๑) ดำเนินการทางทะเบียนข้อมูลรายการส่วนประกอบของผลิตภัณฑ์ยาสูบให้เป็นไปตามระเบียบนี้(๒) เก็บรักษาแบบเอกสารต่างๆ ซึ่งกรอกข้อความดังกล่าวแล้วตามระเบียบนี้และบรรดาข้อมูลรายการส่วนประกอบของผลิตภัณฑ์ยาสูบ ที่อยู่ในความควบคุมดูแลไว้ในที่ปลอดภัย(๓) เก็บรักษาบัญชีลายมือชื่อนายทะเบียนข้อมูลข่าวสารลับและผู้ช่วยนายทะเบียนข้อมูลข่าวสารลับของหน่วยงานของรัฐอื่นๆที่ติดต่อเกี่ยวข้องกันเป็นประจำ(๔) ประสานงานกับผู้ควบคุมทะเบียนความไว้วางใจตามที่กำหนดในระเบียบว่าด้วยการรักษาความปลอดภัยแห่งชาติเพื่อกำหนดตัวบุคคลที่จะเข้าถึงชั้นความลับตามความเหมาะสมและความรับผิดชอบ(๕) ปฏิบัติงานอื่นที่เกี่ยวข้องกับข้อมูลรายการส่วนประกอบของผลิตภัณฑ์ยาสูบตามที่กำหนดไว้ในระเบียบนี้หรือตามที่ได้รับมอบหมายจากอธิบดีข้อ ๑๐นายทะเบียนอย่างน้อยต้องจัดให้มีทะเบียนข้อมูลรายการส่วนประกอบของผลิตภัณฑ์ยาสูบประกอบด้วย ทะเบียนรับ ทะเบียนส่ง ทะเบียนควบคุมข้อมูลรายการส่วนประกอบของผลิตภัณฑ์ยาสูบและทะเบียนอื่นๆ แยกต่างหากจากทะเบียนงานสารบรรณตามปกติทะเบียนข้อมูลรายการส่วนประกอบของผลิตภัณฑ์ยาสูบให้ถือว่าเป็นข้อมูลข่าวสารลับด้วยแบบทะเบียนรับ ทะเบียนส่ง ทะเบียนควบคุมข้อมูลรายการส่วนประกอบของผลิตภัณฑ์ยาสูบและทะเบียนอื่นๆให้เป็นไปตามแบบแนบท้ายระเบียบนี้หมวด๔การตรวจสอบ ข้อ ๑๑ให้อธิบดีแต่งตั้งคณะกรรมการตรวจสอบข้อมูลรายการส่วนประกอบของผลิตภัณฑ์ยาสูบประกอบด้วย เลขานุการกรมเป็นประธานกรรมการ ผู้อำนวยการสำนักโรคไม่ติดต่อ และนิติกรสังกัดกองการเจ้าหน้าที่ตั้งแต่ระดับ๘ ขึ้นไปหนึ่งคน เป็นกรรมการให้คณะกรรมการตรวจสอบตามวรรคหนึ่ง มีหน้าที่ ดังนี้(๑) ตรวจสอบความถูกต้องในการปฏิบัติตามระเบียบนี้และการมีอยู่ของข้อมูลรายการส่วนประกอบของผลิตภัณฑ์ยาสูบที่มีอยู่ในทะเบียนข้อมูลรายการส่วนประกอบของผลิตภัณฑ์ยาสูบอย่างน้อยทุกหกเดือน และเสนอรายงานการตรวจสอบให้อธิบดีทราบและสั่งการต่อไป(๒) ปฏิบัติหน้าที่อื่นตามที่ได้รับมอบหมายจากอธิบดีข้อ ๑๒เมื่อสงสัยว่าบุคคลที่ไม่มีอำนาจหน้าที่เกี่ยวกับข้อมูลรายการส่วนประกอบของผลิตภัณฑ์ยาสูบได้รู้หรืออาจรู้ถึงข้อมูลรายการส่วนประกอบของผลิตภัณฑ์ยาสูบ หรือเมื่อสงสัยว่ามีการละเมิดการรักษาความลับของรายการส่วนประกอบของผลิตภัณฑ์ยาสูบให้อธิบดีแต่งตั้งคณะกรรมการสอบสวนโดยไม่ชักช้าคณะกรรมการสอบสวนตามวรรคหนึ่ง ต้องเป็นผู้ซึ่งมิได้เป็นคณะกรรมการตรวจสอบตามข้อ๑๑หมวด๕การดำเนินการ ข้อ ๑๓ให้อธิบดีแต่งตั้งคณะกรรมการกำกับดูแลข้อมูลรายการส่วนประกอบของผลิตภัณฑ์ยาสูบประกอบด้วย ข้าราชการสังกัดสำนักโรคไม่ติดต่อ ตั้งแต่ระดับ ๘ ขึ้นไปเป็นประธานกรรมการและข้าราชการสังกัดกรมควบคุมโรคตั้งแต่ระดับ๕ ขึ้นไปจำนวนไม่น้อยกว่าหกคน เป็นกรรมการให้คณะกรรมการตามวรรคหนึ่ง มีหน้าที่ ดังนี้(๑) ดำเนินการเกี่ยวกับการเก็บรักษา การเปิดตู้นิรภัยกลางการเปิดเผย การส่งและการรับการสำเนาและการแปล และการส่งคืนข้อมูลรายการส่วนประกอบของผลิตภัณฑ์ยาสูบ(๒) ปฏิบัติหน้าที่อื่นตามที่ได้รับมอบหมายจากอธิบดีข้อ ๑๔การรับข้อมูลรายการส่วนประกอบของผลิตภัณฑ์ยาสูบให้คณะกรรมการ ดำเนินการดังต่อไปนี้(๑) ให้กรรมการจำนวนไม่น้อยกว่าสองคนเป็นผู้รับข้อมูลรายการส่วนประกอบของผลิตภัณฑ์ยาสูบจากผู้ประกอบการ(๒) ตรวจสอบข้อมูลรายการส่วนประกอบของผลิตภัณฑ์ยาสูบให้ถูกต้องครบถ้วนแล้วบรรจุลงในซองปิดผนึกพร้อมทั้งลงลายมือชื่อกรรมการ กำกับทับรอยปิดผนึกของซองเอกสาร(๓) บันทึกรายละเอียดของข้อมูลรายการส่วนประกอบของผลิตภัณฑ์ยาสูบในสารบรรณรับให้ถูกต้องครบถ้วนตามแบบที่คณะกรรมการกำหนด(๔) แจ้งนายทะเบียนบันทึกรายละเอียดของการรับข้อมูลรายการส่วนประกอบของผลิตภัณฑ์ยาสูบที่ได้รับไว้ในทะเบียนรับส่วนที่๑การเก็บรักษา ข้อ ๑๕การเก็บรักษาข้อมูลรายการส่วนประกอบของผลิตภัณฑ์ยาสูบให้คณะกรรมการจัดเก็บในตู้นิรภัยกลางที่จัดไว้เป็นการเฉพาะสำหรับเก็บรักษาข้อมูลรายการส่วนประกอบของผลิตภัณฑ์ยาสูบในวันเดียวกันกับที่มีการรับจากผู้ประกอบการกรณีที่การรับข้อมูลรายการส่วนประกอบของผลิตภัณฑ์ยาสูบยังไม่เสร็จสิ้นหรือไม่อยู่ในวิสัยที่จะนำไปเก็บรักษาไว้ในตู้นิรภัยกลางได้ภายในกำหนดเวลาตามวรรคหนึ่งให้กรรมการตามข้อ ๑๔ (๑)นำข้อมูลรายการส่วนประกอบของผลิตภัณฑ์ยาสูบไปเก็บรักษาไว้ในตู้นิรภัยอื่นที่จัดไว้เป็นการเฉพาะซึ่งมิใช่ตู้นิรภัยกลางข้อ ๑๖การเก็บรักษารหัส และกุญแจตู้นิรภัยกลางนั้นให้คณะกรรมการดำเนินการดังต่อไปนี้(๑) ให้ประธานกรรมการมีหน้าที่กำหนดและเก็บรักษารหัสของตู้นิรภัย(๒) ให้กรรมการจำนวนสองคนเก็บรักษาลูกกุญแจของตู้นิรภัยโดยกรรมการคนหนึ่งเก็บรักษาลูกกุญแจบานเปิดด้านซ้าย ๑ ดอก และกรรมการอีกคนหนึ่งเก็บรักษาลูกกุญแจบานเปิดด้านขวา๑ ดอก(๓) ให้ผู้อำนวยการกองการเจ้าหน้าที่เก็บรักษารหัสสำรองของตู้นิรภัย(๔) ให้ผู้อำนวยการสำนักโรคไม่ติดต่อเก็บรักษาลูกกุญแจสำรองของตู้นิรภัยทั้งลูกกุญแจบานเปิดด้านซ้ายและด้านขวา ๑ ชุด(๕) ห้ามมิให้คณะกรรมการ มอบรหัสหรือลูกกุญแจให้ผู้หนึ่งผู้ใดเก็บรักษาแทนเป็นอันขาดเว้นแต่ได้รับอนุญาตจากอธิบดี(๖) ห้ามมิให้ผู้มีหน้าที่เก็บรักษาลูกกุญแจทำสำเนาลูกกุญแจตู้นิรภัยเพิ่มขึ้นกรณีรหัสหรือลูกกุญแจสูญหาย ให้ประธานกรรมการรายงานอธิบดีเพื่อดำเนินการกำหนดรหัสใหม่หรือเปลี่ยนชุดกุญแจของตู้นิรภัยใหม่โดยไม่ชักช้า โดยในระหว่างการกำหนดรหัสใหม่ หรือเปลี่ยนชุดกุญแจใหม่ให้กำหนดมาตรการที่เหมาะสมเพื่อเป็นการคุ้มครองความปลอดภัยของตู้นิรภัยกลางเพิ่มเติมด้วยกรณีผู้ถือรหัสหรือผู้เก็บรักษาลูกกุญแจ ไม่อาจนำรหัสหรือลูกกุญแจไปเปิดตู้นิรภัยตามความต้องการของทางราชการได้เนื่องจากรหัสหรือลูกกุญแจสูญหาย หรือเนื่องจากสาเหตุอื่นใด เพื่อไม่ให้เกิดความเสียหายแก่ทางราชการให้ประธานกรรมการขออนุมัติอธิบดีเพื่อขอใช้รหัสสำรองหรือลูกกุญแจสำรองแล้วแต่กรณี เมื่อได้รับอนุมัติแล้วให้ตรวจสอบภาชนะบรรจุรหัสสำรองหรือลูกกุญแจสำรองว่าอยู่ในสภาพเรียบร้อยหรือไม่แล้วบันทึกไว้เป็นหลักฐานก่อนจะนำรหัสสำรองหรือลูกกุญแจสำรองไปใช้ส่วนที่๒การเปิดตู้นิรภัยกลาง ข้อ ๑๗การเปิดตู้นิรภัยกลาง ให้คณะกรรมการดำเนินการดังต่อไปนี้(๑) จัดทำหนังสือถึงอธิบดี เพื่อเสนอขออนุมัติเปิดตู้นิรภัยโดยระบุวัตถุประสงค์พร้อมทั้งวันและเวลาดำเนินการให้ชัดเจน(๒) เมื่อได้รับอนุมัติให้เปิดตู้นิรภัยแล้ว ให้ประธานกรรมการเป็นผู้ทำการถอดรหัส และกรรมการผู้มีหน้าที่เก็บรักษาลูกกุญแจเป็นผู้เปิดกุญแจตู้นิรภัยต่อหน้ากรรมการอื่นอีกหนึ่งคนพร้อมทั้งบันทึกรายละเอียดการเปิดตู้นิรภัยทุกครั้งหมวด๖การเปิดเผยการส่งและการรับ ข้อ ๑๘การพิจารณาเปิดเผยข้อมูลรายการส่วนประกอบของผลิตภัณฑ์ยาสูบให้แก่หน่วยงานของรัฐหรือเจ้าหน้าที่ของรัฐซึ่งมีอำนาจตามบทบัญญัติแห่งกฎหมาย หรือในกรณีอื่นที่จำเป็นเพื่อคุ้มครองสุขภาพอนามัยหรือความปลอดภัยของสาธารณชนหรือเพื่อประโยชน์สาธารณะอย่างอื่นซึ่งมิได้มีวัตถุประสงค์เพื่อประโยชน์ทางการค้า ให้คณะกรรมการดำเนินการภายใต้คำแนะนำของคณะทำงานหรือคณะบุคคลที่อธิบดีแต่งตั้งหรือมอบหมายไว้เป็นการเฉพาะและต้องได้รับความเห็นชอบจากรัฐมนตรีว่าการกระทรวงสาธารณสุขข้อ ๑๙การส่งข้อมูลรายการส่วนประกอบของผลิตภัณฑ์ยาสูบออกนอกบริเวณหน่วยงานให้แก่หน่วยงานของรัฐหรือเจ้าหน้าที่ของรัฐผู้ร้องขอต้องบรรจุซองหรือภาชนะทึบแสงสองชั้นอย่างมั่นคงบนซองหรือภาชนะชั้นใน ให้จ่าหน้าระบุเลขที่หนังสือนำส่งชื่อหรือตำแหน่งผู้รับและหน่วยงานผู้ส่ง พร้อมทั้งทำเครื่องหมายแสดงชั้นความลับทั้งด้านหน้าและด้านหลังบนซองหรือภาชนะชั้นนอกให้จ่าหน้าระบุข้อความเช่นเดียวกับบนซองหรือภาชนะชั้นในแต่ไม่ต้องมีเครื่องหมายแสดงชั้นความลับใดๆห้ามระบุชั้นความลับและชื่อเรื่องไว้ในใบตอบรับ แต่ให้ระบุเลขที่หนังสือส่งวัน เดือน ปี จำนวนหน้าและหมายเลขฉบับไว้ในใบตอบรับดังกล่าว และเก็บรักษาใบตอบรับนั้นไว้จนกว่าจะได้รับคืนหรือยกเลิกชั้นความลับหรือทำลายข้อมูลรายการส่วนประกอบของผลิตภัณฑ์ยาสูบนั้นแล้วแบบใบตอบรับให้เป็นไปตามแบบแนบท้ายระเบียบนี้ข้อ ๒๐การส่งข้อมูลรายการส่วนประกอบของผลิตภัณฑ์ยาสูบตามข้อ๑๙ ให้คณะกรรมการแจ้งนายทะเบียนบันทึกรายละเอียดของข้อมูลรายการส่วนประกอบของผลิตภัณฑ์ยาสูบไว้ในทะเบียนส่งข้อ ๒๑การรับข้อมูลรายการส่วนประกอบของผลิตภัณฑ์ยาสูบของหน่วยงานของรัฐหรือเจ้าหน้าที่ของรัฐผู้ร้องขอโดยปกติผู้ร้องขอจะต้องเดินทางมารับกับประธานกรรมการด้วยตนเอง ในกรณีที่เป็นหน่วยงานของรัฐผู้มารับจะต้องเป็นข้าราชการตั้งแต่ระดับ ๗ ขึ้นไปหรือเทียบเท่า ซึ่งได้รับมอบอำนาจจากหัวหน้าหน่วยงานของรัฐผู้ร้องขอกรณีการดำเนินการตามคำสั่งศาล ให้ประธานกรรมการหรือข้าราชการสังกัดกรมควบคุมโรคตั้งแต่ระดับ๗ ขึ้นไป เป็นผู้ดำเนินการส่งข้อมูลรายการส่วนประกอบของผลิตภัณฑ์ยาสูบต่อศาลข้อ ๒๒การส่งและการรับข้อมูลรายการส่วนประกอบของผลิตภัณฑ์ยาสูบให้ดำเนินการต่อหน้าพยานที่เป็นข้าราชการอย่างน้อยฝ่ายละหนึ่งคน โดยให้ผู้รับ ผู้ส่งและพยานลงลายมือชื่อในใบตอบรับไว้เป็นหลักฐานใบตอบรับให้จัดทำสองฉบับ โดยผู้ส่งและผู้รับเก็บไว้เป็นหลักฐานฝ่ายละฉบับหมวด๗การสำเนาและการแปล ข้อ ๒๓การสำเนา การแปล การเข้ารหัส หรือการถอดรหัสข้อมูลรายการส่วนประกอบของผลิตภัณฑ์ยาสูบ เพื่อศึกษา วิเคราะห์ หรือเพื่อคุ้มครองสุขภาพอนามัยหรือความปลอดภัยของสาธารณชนหรือเพื่อประโยชน์สาธารณะอย่างอื่นซึ่งมิได้มีวัตถุประสงค์เพื่อประโยชน์ทางการค้าให้คณะกรรมการดำเนินการโดยความเห็นชอบของอธิบดี โดยจะต้องบันทึกจำนวนชุด ยศ ชื่อ ตำแหน่งของผู้ดำเนินการและชื่อกรมควบคุมโรคไว้ที่ต้นฉบับของข้อมูลรายการส่วนประกอบของผลิตภัณฑ์ยาสูบและที่ฉบับสำเนา ฉบับคำแปล ฉบับเข้ารหัส หรือฉบับถอดรหัสแล้วแต่กรณีด้วยแบบการขอสำเนาข้อมูลรายการส่วนประกอบของผลิตภัณฑ์ยาสูบตามวรรคหนึ่งให้เป็นไปตามที่คณะกรรมการกำหนดหมวด๘การส่งคืน ข้อ ๒๔ในกรณีที่คณะกรรมการเห็นสมควรและได้รับความเห็นชอบจากอธิบดีให้มีการส่งคืนข้อมูลรายการส่วนประกอบของผลิตภัณฑ์ยาสูบแก่ผู้ประกอบการ ให้ดำเนินการดังต่อไปนี้(๑) ให้กรรมการจำนวนไม่น้อยกว่าสองคน เป็นผู้ส่งคืนข้อมูลรายการส่วนประกอบของผลิตภัณฑ์ยาสูบ(๒) ตรวจสอบข้อมูลรายการส่วนประกอบของผลิตภัณฑ์ยาสูบที่จะส่งคืนให้ถูกต้องครบถ้วน(๓) บันทึกรายละเอียดของข้อมูลรายการส่วนประกอบของผลิตภัณฑ์ยาสูบในสารบรรณส่งคืนให้ถูกต้องครบถ้วนตามแบบที่คณะกรรมการกำหนดประกาศณ วันที่ ๑๑ มกราคม พ.ศ. ๒๕๕๐ธวัชสุนทราจารย์อธิบดีกรมควบคุมโรค[เอกสารแนบท้าย]๑.แบบทะเบียนรับ (ขสย. ๑), ๒.แบบทะเบียนส่ง (ขสย. ๒)๓.ใบตอบรับ๔.แบบควบคุมข้อมูลรายการส่วนประกอบขอผลิตภัณฑ์ยาสูบ (ขสย. ๓)(ดูข้อมูลจากภาพกฎหมาย)วัชศักดิ์/ผู้จัดทำ๑๔กุมภาพันธ์ ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๕ ง/หน้า ๑๗/๗ กุมภาพันธ์ ๒๕๕๐